Diari Oficial de la Generalitat Valenciana


Sumari del DOGV 7663, del 23-11-2015 (2015/9028)

Notificació de la sentència dictada en el judici verbal número 254/2014.
------------------------------------------------------------------------

### Dades del document

Número de DOGV
:   7663

Data del DOGV
:   23-11-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9028


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 254/2014. [2015/9028]  
Judici verbal 254/2014  
Part demandant: José Menárguez Garri i Comunitat de Propietaris Edifici Vega Baja.  
Part demandada: El Bachir Boudene i Unión de Créditos Inmobiliaris, SA, EFC.  
Sobre: verbals de propietat horitzontal.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència número 227/2014  
Orihuela, 20 de novembre de 2014  
Ana Sancho Alpañés, jutgessa titular del Jutjat de Primera Instància número 3 d'aquesta ciutat, he vist aquestes actuacions de judici verbal número 254/2014, seguides a instàncies de la Comunitat de Propietaris Edifici Vega Baja, d'Almoradí, representada pel president de la comunitat, José Menárguez Garri, i amb l'assistència lletrada de Sergio Hernández Dueñas, contra El Bachir Boudene, declarat en situació de rebel·lia processal, i l'entitat Unión de Créditos Inmobiliarios, SA, EFC, representada per la procuradora Araceli Devesa Partera, sobre la reclamació d'una quantitat i la declaració de preferència de crèdits.  
  
Antecedents de fet  
Primer. La part actora va formular, en data 21 de febrer de 2014, demanda contra les demandades en l'encapçalament d'aquesta resolució, en la qual exposava que El Bachir Boudene és propietari en ple domini de l'habitatge 20 siti al carrer d'Alacant, número 29, d'Almoradí, que forma part de la Comunitat de Propietaris Edifici Vega Baja, i que, en virtut de l'incompliment de l'obligació de contribuir a les despeses generals de la finca, li reclama l'abonament de les despeses generals segons la liquidació de deute efectuada en junta general ordinària, de 16 de gener de 2014, per un import de 600 euros, i segons el certificat del secretari administrador de 21 de gener de 2014. Així mateix, sol·licita que, atés l'existència d'un crèdit hipotecari que grava la finca mitjançant escriptura pública, atorgada el 26 de juliol de 2004, es declare la preferència de les despeses generals esmentades davant d'aquesta. I després d'invocar els fonaments de dret que va estimar aplicables, va sol·licitar que es condemne la demandada a pagar a l'actora 600 euros, incrementada amb les quotes que es reporten després de la demanda, més els interessos legals que corresponguen, i es declare la preferència del crèdit que la comunitat de propietaris té contra el propietari deutor pel que fa a la càrrega hipotecària, a favor de l'entitat Unión de Créditos Inmobiliarios, SA, EFC, amb la condemna a costes a la part demandada.  
  
Segon. Mitjançant el decret de 4 de març de 2014, es va admetre la demanda a tràmit i es van convocar les parts per a la celebració de la vista amb les degudes advertències i advertiments previstes en l'article 440 i següents de la Llei d'Enjudiciament Civil. En data 31 d'octubre de 2014, la representació processal de l'entitat Unión de Créditos Inmobiliarios, SA, EFC, va presentar un escrit d'assentiment a la declaració de preferència del crèdit de la comunitat actora, davant la càrrega hipotecària que pesa sobre la finca, sense fer expressa condemna a costes.  
  
Tercer. La vista es va celebrar en data 4 de novembre de 2014, amb la sola assistència de la part actora, per la qual cosa es va declarar el demandat, El Bachir Boudene, en situació processal de rebel·lia, i tenia a la part demandada, Unión de Créditos Inmobiliarios, SA, EFC, assentida a les pretensions de l'actora.  
Dispositiva  
Estime la demanda interposada per la Comunitat de Propietaris Edifici Vega Baja, d'Almoradí, representada pel president, José Menárguez Garri, contra El Bachir Boudene, declarat en situació de rebel·lia processal, i l'entitat Unión de Créditos Inmobiliarios, SA, EFC, representada per la procuradora Araceli Devesa Partera; i condemne el demandat, El Bachir Boudene, a pagar a l'actora la suma de vuit-cents euros (800 €), amb l'interès legal dels diners des de la data d'interpel·lació judicial, 21 de febrer de 2014, fins al dictat d'aquesta resolució, a continuació es reportaran els interessos de l'article 576 de la Llei d'Enjudiciament Civil, i declare la preferència del crèdit de la comunitat de propietaris davant la càrrega hipotecària que consta inscrita a favor de la Unión de Créditos Inmobiliarios, SA, EFC. Tot això, amb condemna expressa a costes a la part demandada, El Bachir Boudene.  
  
Notifiqueu aquesta resolució a les parts de forma legal, i feu-los saber que, en contra, no s'hi pot interposar recurs, en aplicació de l'article 455 de la Llei d'Enjudiciament Civil (Llei 37/2011, de 10 d'octubre, de mesures d'agilització processal).  
Aquesta és la meua sentència, que pronuncie, mane i firme.»  
  
Publicació. La sentència anterior va ser donada, llegida i publicada per la jutgessa que la va dictar, mentre celebrava audiència pública en el dia d'avui, de la qual cosa jo, la secretària judicial, done fe.  
  
Orihuela, 20 de novembre de 2014.- La secretària judicial: M.ª Jesús Pérez Gálvez.